CELEX: 32008R0065
Language: hr
Date: 2008-01-25
Title: Uredba Komisije (EZ) br. 65/2008 od 25. siječnja 2008. o otvaranju carinskih kvota, za 2008. i godine koje slijede, za uvoz u Europsku zajednicu određene robe podrijetlom iz Norveške nastale preradom poljoprivrednih proizvoda obuhvaćenih Uredbom Vijeća (EZ) br. 3448/93

02/Sv. 019
            
            
               HR
            
            
               Službeni list Europske unije
            
            
               257
            
         32008R0065
   
               L 023/9
            
            
               SLUŽBENI LIST EUROPSKE UNIJE
            
            
               25.01.2008.
            
         
      UREDBA KOMISIJE (EZ) br. 65/2008
   od 25. siječnja 2008.
   o otvaranju carinskih kvota, za 2008. i godine koje slijede, za uvoz u Europsku zajednicu određene robe podrijetlom iz Norveške nastale preradom poljoprivrednih proizvoda obuhvaćenih Uredbom Vijeća (EZ) br. 3448/93
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 3448/93 od 6. prosinca 1993. o utvrđivanju trgovinskih mehanizama koji se primjenjuju na određenu robu nastalu preradom poljoprivrednih proizvoda (1), a posebno njezin članak 7. stavak 2.,
   uzimajući u obzir Odluku Vijeća 2004/859/EZ od 25. listopada 2004. o sklapanju Sporazuma u obliku razmjene pisama između Europske zajednice i Kraljevine Norveške u vezi Protokola 2. bilateralnog Sporazuma o slobodnoj trgovini između Europske ekonomske zajednice i Kraljevine Norveške (2), a posebno njezin članak 2.,
   budući da:
   
               (1)
            
            
               Sporazumom u obliku razmjene pisama između Europske zajednice i Kraljevine Norveške o Protokolu 2. uz bilateralni Sporazum o slobodnoj trgovini između Europske ekonomske zajednice i Kraljevine Norveške, u točki III. predviđa se godišnja carinska kvota za uvoz određene robe iz Norveške. Neophodno je otvoriti tu kvotu za 2008. i za godine koje slijede.
            
         
               (2)
            
            
               Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3) utvrđuju se pravila za upravljanje carinskim kvotama. Primjereno je da se carinskim kvotama koje su otvorene ovom Uredbom upravlja u skladu s navedenim pravilima.
            
         
               (3)
            
            
               Mjere predviđene u ovoj Uredbi u skladu su s mišljenjem Upravljačkog odbora za horizontalna pitanja u vezi s trgovinom prerađenim poljoprivrednim proizvodima koji nisu navedeni u Prilogu I. Ugovoru,
            
         DONIJELA JE OVU UREDBU:
   Članak 1.
   Od 1. siječnja do 31. prosinca 2008. te za godine koje slijede, proizvodi podrijetlom iz Norveške i koji se uvoze u Zajednicu, koji su navedeni u Prilogu, predmetom su carina iz tog Priloga u granicama u njemu navedene godišnje kvote.
   Članak 2.
   Carinskom kvotom iz članka 1. upravlja Komisija u skladu s člancima 308.a, 308.b i 308.c Uredbe (EEZ) br. 2454/93.
   Članak 3.
   Ova Uredba stupa na snagu trećega dana od dana objave u Službenom listu Europske unije.
   Primjenjuje se od 1. siječnja 2008.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. siječnja 2008.
      
         
            Za Komisiju
         
         Günter VERHEUGEN
         
         
            Potpredsjednik
         
      
   
   
      (1)  SL L 318, 20.12.1993., str. 18. Uredba kako je zadnje izmijenjena Uredbom (EZ) br. 2580/2000 (SL L 298, 25.11.2000., str. 5.).
   
      (2)  SL L 370, 17.12.2004., str. 70.
   
      (3)  SL L 253, 11.10.1993., str. 1. Uredba kako je zadnje izmijenjena Uredbom (EZ) br. 214/2007 (SL L 62, 1.3.2007., str. 6.).
   PRILOG
   
      Godišnje carinske kvote koje se primjenjuju pri uvozu u Zajednicu na proizvode podrijetlom iz Norveške
   
   
               Redni broj
            
            
               Oznaka KN
            
            
               Naziv
            
            
               Opseg godišnje kvote od 1.1.2008.
            
            
               Carinska stopa koja se primjenjuje unutar granica kvote
            
         
               09.0765
            
            
               ex 1517 10 90
            
            
               Margarin, osim tekućeg margarina, s masenim udjelom mliječne masti ne većim od 10 %
            
            
               2 470 tona
            
            
               Slobodno
            
         
               09.0771
            
            
               ex 2207 10 00
               (oznaka TARIC 90)
            
            
               Nedenaturirani etilni alkohol, s volumnim udjelom alkohola 80 vol.% ili većim, osim onog dobivenog od poljoprivrednih proizvoda navedenih u Prilogu I. Ugovoru o EEZ-u
            
            
               164 000 hektolitara
            
            
               Slobodno
            
         
               09.0772
            
            
               ex 2207 20 00
               (oznaka TARIC 90)
            
            
               Etilni alkohol i ostali alkoholi, denaturirani, bilo koje jačine, osim onog dobivenog od poljoprivrednih proizvoda navedenih u Prilogu I. Ugovoru o EEZ-u
            
            
               14 340 hektolitara
            
            
               Slobodno
            
         
               09.0774
            
            
               2403 10
            
            
               Duhan za pušenje, s dodatkom ili bez dodatka nadomjestaka duhana u bilo kojem omjeru
            
            
               370 tona
            
            
               Slobodno